TUF คาดปีนี้มียอดขายจากงาน European Seafood Expo Global กว่า 400 ลบ.
TUF คาดปีนี้มียอดขายจากงาน European Seafood Expo Global ที่ประเทศเบลเยี่ยม กว่า 400 ลบ.
26 พ.ค. 2558

นายฤทธิรงค์ บุญมีโชติ ประธานกรรมการบริหาร กลุ่มธุรกิจกุ้ง บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF เปิดเผยว่า บริษัทเข้าร่วมงาน European Seafood Expo Global 2015 ที่กรุงบรัสเซลส์ ประเทศเบลเยี่ยม ซึ่งเป็นงานแสดงสินค้าอาหารทะเลที่ใหญ่เป็นอันดับหนึ่งของโลก มีผู้เข้าร่วมแสดงสินค้ากว่า 1,761 รายจาก 72 ประเทศทั่วโลก และมีผู้เข้าชมงานกว่า 25,000 คนเข้าชมงานดังกล่าวซึ่งจัดเพียง 3 วัน
โดยในปีนี้กลุ่ม TUF ได้เข้าร่วมงานดังกล่าวเป็นปีที่ 12 เพื่อโชว์ศักยภาพความเป็นบริษัทคนไทยที่มีความสามารถในการแข่งขันบนเวทีโลกในเรื่องการผลิต การแปรรูปวัตถุดิบอาหารทะเลที่มีคุณภาพสูงเป็นที่ยอมรับจากลูกค้าทั่วโลก ตามหลักมาตรฐานสากล ทั้งแบบบรรจุกระป๋อง (Shelf stable) และแบบแช่เยือกแข็ง (Frozen) ปีนี้ยอดขายในการเจรจาธุรกิจภายในงานเพิ่มขึ้น 20% เปรียบเทียบกับปีก่อนที่มียอดขายเท่ากับ 500 ล้านบาท จึงคาดว่าน่าจะทำยอดขายได้กว่า 400 ล้านบาท